EkBass/fiwiki-20250220-pages-articles huggingface dataset:
Matsumoto

Matsumoto voi tarkoittaa seuraavia: ;paikkoja: * Matsumoto, kaupunki Naganon piirikunnassa Japanissa ** Matsumoton linna, linna Matsumotossa ;henkilöitä: * Matsumoto Bizen no kami Ki no Masamoto (1400-luvulla), japanilainen samurai, toinen Kashima-Shinryū -taistelulajikoulukunnan perustajista * Gyoji Matsumoto (1934–2019), japanilainen jalkapalloilija * Hideto Matsumoto (1964–1998), japanilainen visual kei -muusikko * Hitoshi Matsumoto (s. 1963), japanilainen elokuvaohjaaja, koomikko ja tv-juontaja * Ikuo Matsumoto (s. 1941), japanilainen jalkapalloilija * Jun Matsumoto (s. 1983), japanilainen näyttelijä ja laulaja * Kaori Matsumoto (s. 1987), japanilainen judon olympiavoittaja ja maailmanmestari * Leiji Matsumoto (1938–2023), japanilainen mangapiirtäjä ja animaattori * Seicho Matsumoto (1909–1992), japanilainen kirjailija * Taishi Matsumoto (s. 1998), japanilainen jalkapalloilija * Yukihiro Matsumoto (s. 1965), japanilainen ohjelmoija ;kuvitteellisia henkilöitä: * Rangiku Matsumoto, luutnantti animesarjassa Bleach.
Suopohja

Suopohja (; ) on asutus Karjalan tasavallan Kontupohjan piirin Kentjärven kunnassa Venäjällä. Se sijaitsee Sandaljärven Suopohjanlahden rannalla 33 kilometriä Kentjärveltä pohjoiseen. Paikkakunnalla on 13 asukasta (vuonna 2013). Suopohjan lyydiläiskylä kuului 1800- ja 1900-lukujen vaihteessa Munjärven volostin Vornovan (ven. Voronovo) kyläkuntaan. Vuonna 1905 siellä oli 26 taloa, koulu ja 199 asukasta. Neuvostoaikana Suopohja kuului aluksi Vornovan kyläneuvostoon. Myöhemmin muodostettiin Kontupohjan piiriin kuulunut Suopohjan kyläneuvosto, joka käsitti myös Kivatšun (ven. Kivatš), Šuškenkylän (Šuški) ja Ulassun eli Viikšjärven (Vikšitsa) kylät. Vuonna 1933 niissä oli 473 asukasta, joista 80 % oli karjalaisia ja loput etupäässä venäläisiä. Suopohjan kylässä asukkaita oli 192. Suopohjan kautta kulkee Pietarin ja Murmanskin välinen M18-valtatie. Asutuksen pohjoispuolella toimii taimitarha ja eteläosassa huoltoasema. Lähistöllä sijaitsee huvila-alueita. ==Lähteet== Luokka:Kontupohjan piirin asutut paikat
Suopassalmi

Suopassalmi () on entinen kylä Karjalan tasavallan Kalevalan piirin Jyskyjärven kunnassa Venäjällä. Se sijaitsi Kemijoen muodostaman Kylänjärven rannalla 15 kilometriä Jyskyjärveltä linnuntietä koilliseen. Paanajärven pogostaan kuulunut Suopassalmen kylä mainitaan ensimmäisen kerran vuoden 1597 verokirjassa. Ruotsalaiset hävittivät sen vuosina 1611 ja 1718. Vuonna 1726 kylässä oli neljä taloa, joissa asui peräti 50 aikuista miestä. 1800- ja 1900-lukujen vaihteessa Suopassalmi kuului Jyskyjärven volostiin ja kyläkuntaan. Vuonna 1905 kylässä oli 65 taloa, kyytiasema, koulu ja 461 asukasta. Neuvostoaikana perustettiin Uhtuan piiriin kuulunut Suopassalmen kyläneuvosto, joka käsitti myös Požan ja Suopasvaaran (ven. Sopovaraka) kylät sekä Sonkajärven (Šongozero) metsätyömaan. Vuonna 1933 kyläneuvostossa oli 481 asukasta, joista valtaosa oli karjalaisia. Suopassalmessa asukkaita oli 263. Sen kylänosia olivat Kepajoki, Kirikköniemi, Kuužoja, Lakši, Matoniemi, Mattilanpuoli, Paukkola, Ristiniemi ja Ruokolahti. Vuoden 1960 asutusluettelossa Suopassalmea ei enää mainita. ==Lähteet== Luokka:Kalevalan piirin entiset kylät
Anna Luoto

Anna Inkeri Luoto (o.s. Rytkönen; 18. huhtikuuta 1922 Iisalmen maalaiskunta – 16. syyskuuta 2014 Pyhäjoki) oli pyhäjokinen kirjailija. Hänen teoksiaan ovat Näin sodan armottomat kasvot ja Kun ei ollut rahaa, tehtiin lapsi. Luoto oli entinen rintamalotta ja kunnankätilö. Luodon kirjat on julkaissut Tammi. ==Lähteet== Luokka:Suomalaiset kirjailijat Luokka:Vuonna 1922 syntyneet Luokka:Vuonna 2014 kuolleet
Rotubiologian tutkimuslaitos

Rotubiologian tutkimuslaitos (Statens institut för rasbiologi, Rasbiologiska institutet) oli Ruotsin Uppsalassa toiminut valtion tutkimuslaitos. Sen johtaja oli Herman Lundborg. Vuonna 1909 perustettu rodunjalostusoppia tehtävänään pitävä Ruotsin rotupuhtausseura (Svenska sällskapet för rashygien) oli luonut pohjaa rotubiologian tutkimuslaitokselle.A Contribution to the Physical Anthropology and Population Genetics of Sweden: Variations of the ABO, Rh, MN and P Blood Groups. Hereditas, Lund, ISSN 0018-0661 ; (1959) Tutkimuslaitos perustettiin 1922 sen jälkeen kun valtiopäivillä oli tehty päätös sen perustamisesta. Rotubiologian tutkimuslaitos lakkautettiin vuonna 1958, minkä jälkeen sen tutkimustoimintaa jatkoi Uppsalan yliopiston lääketieteellisen genetiikan laitos (Institutionen för medicinsk genetik). Lundborgin mukaan olisi kauhistuttavaa, jos suomalaiset ja saamelaiset sekoittuisivat ruotsalaisiin. Toisaalta hän sai myönteisen kuvan tapaamistaan saamelaisista.Rotubiologia pohjusti Ruotsin hyvinvointia 25.1.2015. Helsingin Sanomat. (Digilehden tilaajilla) ==Lähteet== == Aiheesta muualla == Luokka:Ruotsin tutkimuslaitokset Luokka:Eugeniikka Luokka:Rasismin historia Luokka:Uppsalan historia
Syvälampi (Suomusjärvi)

Syvälampi on melko pieni järvi Suomusjärvellä Salossa Varsinais-Suomessa. Se sijaitsee Lahnajärven ja Suomusjärven välissä. Siellä sijaitsi Suomusjärven motelli eli Motelli Syvälampi, joka paloi 29. heinäkuuta 2014.Syvälammen motellin tulipalo. Yle Uutiset. == Lähteet == Luokka:Suomusjärven järvet Luokka:Kurkelanjoen alue
Kansankodin pimeämpi puoli

Kansankodin pimeämpi puoli on kulttuuriantropologi Tapio Tammisen teos, joka käsittelee Ruotsin äärioikeistolaisuuden ja uusnationalismin taustoja. Kirja ilmestyi vuonna 2015 Atenan kustantamana. Kirja on saanut vuoden 2015 Tieto- Finlandia-palkinnon. Teos taustoittaa aihetta viikingeistä ja muinaisrunoudesta alkaen, joita kansallistuntoa rakentavat kirjoittajat ovat hyödyntäneet luodessaan erityisesti 1800-luvulta lähtien kuvaa ainutlaatuisesta uljaasta germaanisesta kansakunnasta. Romanttisen aikakauden mielikuvat eivät kuitenkaan pohjautuneet historiallisiin tosiasioihin. Mytologian ensimmäisiä rakentajia oli Olof Rudbeck, joka teoksessa Atlantica (1679–1702) esitti, että muinainen Atlantis on sijainnut Ruotsissa.Tamminen, s. 19–26. Kriittisiä vaiheita ovat olleet suurvaltakauden päättyminen vuonna 1809, jolloin Ruotsi menetti Suomen, ja maahanmuuton lisääntyminen 1990-luvulla. Käsitteen ruotsalainen kansankoti loi 1910-luvulla konservatiivinen yhteiskuntateoreetikko Rudolf Kjellén. 1930-luvulla kansakunnan puhtaudesta tuli ihanne, ja Tammisen mukaan se on säilynyt Ruotsissa yhtenä äärioikeiston ihanteista.Tapio Tammisen haastattelu Suomen tietokirjailijoiden sivulla. Tamminen kertoo, kuinka dekkarikirjailija Stieg Larsson paljasti ruotsalaisen uusnatsismin tekemisiä. ==Arviot== Tommi Nieminen toteaa Helsingin Sanomien arviossaan, että kirja on ”hyytävää luettavaa”. Janne Könönen kiittää Keskisuomalaiseen kirjoittamassaan arviossa kirjaa siitä, että se luo valoa historiallisiin kehityskaariin, jotka selittävät nykyisiä ilmiöitä. Hän olisi kuitenkin suonut, että kustannustoimittaja olisi karsinut sivupoluille vieviä rönsyjä. ==Lähteet== ==Aiheesta muualla== * Voittoisa kustantaja: Tietokirja voi hyvin. Yle.fi/uutiset 27.11.2015. * Luokka:Vuoden 2015 kirjat Luokka:Suomalaiset historian tietokirjat Luokka:Suomalaiset politiikan tietokirjat Luokka:Ruotsin historia Luokka:Tietokirjallisuuden Finlandia-palkitut teokset
Star Wreck VII

Star Wreck -elokuvasarjan kahdeksas osa on tuotannossa. Alanimikettä ei ole vielä ilmoitettu. 20\. elokuuta 2015 elokuvan tuotannosta vastaavat Tuotantoyhtiö Energia ja Troll VFX ilmoitti elokuvan olevan tekeillä. Elokuvan ohjaa Jussi Lehtiniemi, joka vastasi Iron Skyn visuaalisesta ilmeestä. Elokuva sijoittuu tulevaisuuden Neuvostoliittoon, jossa ydinvoimaa on alettu käyttää kaikissa mahdollisissa koneissa, niin ruohonleikkureissa kuin viljapuimureissakin.Star Wreck -suomalaisleffa täyttää 10 vuotta - ja saa jatko-osan! Ennen varsinaista elokuvaa julkaistaan lyhytelokuva Timecrash, joka johdattelee katsojat tähän uuteen maailmaan. Lyhytelokuvan kuvaukset aloitetaan viimeistään vuoden 2016 aikana. Varsinaisen elokuvan ensi-ilta ei ole tiedossa. ==Aiheesta muualla== *Elokuvan virallinen kotisivu == Lähteet == Luokka:Star Wreck
Juri Gortšinski

Juri Aleksandrovitš Gortšinski (, s. 5. toukokuuta 1977 Moskova) on venäläinen beachfutispelaaja, joka edustaa Venäjän beachfutismaajoukkuetta ja Lokomotiv Moskovaa. Pelipaikaltaan 173 senttimetriä pitkä ja 70 kilogrammaa painava Gortšinski on puolustaja.http://www.beachsoccer.com/players/Yury%20Gorchinskiy Venäjän maajoukkueen kanssa Gortšinski on saavuttanut kaksi MM-kultaa vuosilta 2011 ja 2013.http://www.fifa.com/fifa-tournaments/players- coaches/people=279029/index.html Vuoden 2015 MM-kilpailuista hän saavutti pronssia. Gortšinski on osallistunut kuusiin MM-kilpailuihin. Vuoden 2015 Euroopan kisoista hän saavutti kultaa.http://www.baku2015.com/athletes/athlete=gorchinskiy- yury-1000686/index.html?intcmp=# Gortšinski on edustanut koko ikänsä kotimaansa seuroja. Lokomotiv Moskovassa hän on pelannut vuodesta 2010 asti, jota ennen hän edusti Strogino-seuraa. == Lähteet == Luokka:Venäläiset beachfutispelaajat Luokka:Vuonna 1977 syntyneet Luokka:Elävät henkilöt
Juri Tšeban

Juri Volodymyrovytš Tšeban (, s. 5. heinäkuuta 1986 Odessa, Ukrainan SNT) on ukrainalainen ratamelonnan olympiavoittaja ja maailmanmestari. 187 senttimetriä pitkä ja 95 kilogrammaa painava Tšeban edustaa Ukrainan armeijan seuraa ja hänen valmentajanaan toimii Vjatšeslav Sorokin.Juriy Cheban (UKR) International Canoe Federation Tšeban kilpailee kanoottiyksikössä. Tšeban saavutti olympiakultaa 200 metriltä vuoden 2012 kesäolympialaisista Lontoosta ja vuoden 2016 kesäolympialaisista Rio de Janeirosta.http://www.sports- reference.com/olympics/athletes/ch/yuriy-cheban-1.html Vuoden 2008 kesäolympialaisista Pekingistä hän saavutti pronssia 500 metriltä. MM- kilpailuista Tšebanilla on kaksi kultaa, kolme hopeaa ja yksi pronssi. Mitaleista kaksi hopeaa on tullut joukkuekilpailuista. EM-kilpailuista hän on saavuttanut yhden hopean ja neljä pronssia. Maailmancupissa Tšebanilla on kaksi osakilpailuvoittoa. == Lähteet == Luokka:Ukrainalaiset melojat Luokka:Ukrainalaiset olympiavoittajat Luokka:Vuonna 1986 syntyneet Luokka:Elävät henkilöt
Wendell (jalkapalloilija)

Wendell Nascimento Borges (tunnetaan paremmin nimellä Wendell, s. 20. heinäkuuta 1993 Fortaleza) on brasilialainen jalkapalloilija, joka edustaa Portugalin Primeira Ligassa pelaavaa FC Portoa. Aiemmin hän edusti seitsemän kautta saksalaisseura Bayer Leverkusenia. Vasenjalkainen Wendell on pelipaikaltaan vasen laitapuolustaja. == Ura == === Seurajoukkueura === Wendell aloitti ammattilaisuransa vuonna 2011 Iraty Sport Clubissa, jossa hän pelasi 11 ottelua. Vuodet 2012–2014 hän pelasi Londrina Esporte Clubessa, jossa otteluita kertyi 40 ja maaleja kolme. Vuonna 2012 hän oli lainalla Série B:n Paranássa ja vuosina 2013–2014 Série A:n Grêmiossa, jossa hän pelasi 11 ottelua. Heinäkuussa 2014 Wendell siirtyi Saksan Bundesliigan Bayer Leverkuseniin. Hän debytoi Bundesliigassa syyskuussa 2014 VfL Wolfsburgia vastaan ja teki avausmaalinsa maaliskuussa 2015 VfB Stuttgartin verkkoon.http://www.transfermarkt.co.uk/wendell/leistungsdatenverein/spieler/228433 Avauskaudellaan Wendell teki 26 ottelussa yhden maalin ja debytoi myös Mestareiden liigassa. Kauden 2020–2021 loppuun mennessä hän pelasi 186 bundesliigaottelua, joissa hän teki seitsemän ja syötti 13 maalia. Mestarien liigassa hän pelasi 20 ja Eurooppa-liigassa samoin 20 ottelua. Kesällä 2021 hän siirtyi FC Portoon. === Maajoukkueura === Wendell debytoi Brasilian alle 20-vuotiaiden maajoukkueessa vuonna 2014 ja oli samana vuonna mukana voittamassa perinteistä Toulon Tournamentia. == Lähteet == Luokka:Brasilialaiset jalkapalloilijat Luokka:Vuonna 1993 syntyneet Luokka:Elävät henkilöt
Rodrigo Ely

Rodrigo Ely (s. 3. marraskuuta 1993 Lajeado, Brasilia) on brasilialais- italialainen jalkapalloilija, joka edustaa Italian Serie A:ssa pelaavaa AC Milania. Oikeajalkainen Ely on pelipaikaltaan keskuspuolustaja.http://www.transfermarkt.co.uk/rodrigo- ely/profil/spieler/176140 Hänen agenttinaan toimii Mino Raiola. == Ura == === Seurajoukkueura === Ely siirtyi vuonna 2012 Brasiliasta AC Milanin riveihin. Kauden 2012–2013 hän oli kuitenkin kokonaan lainalla Serie B:n Reggina Calciossa pelaten 27 ottelua ja tehden yhden maalin. Myös kauden 2013–2014 hän oli lainalla, nyt saman sarjan Varese Calciossa, jossa hän pelasi 37 ottelua. Kaudella 2014–2015 Ely pelasi 30 ottelua jälleen Serie B:ssä, nyt Avellinon riveissä. Hyvien Avellino-esitysten ansiosta Ely kutsuttiin Milanin mukaan kaudeksi 2015–2016. === Maajoukkueura === Ely voi edustaa aikuisten maajoukkuetasolla joko Brasiliaa tai Italiaa. Alle 19- ja alle 20-vuotiaissa hän on pelannut Italian riveissä, mutta vuonna 2014 hän debytoi Brasilian alle 23-vuotiaiden maajoukkueessa. == Lähteet == Luokka:Brasilialaiset jalkapalloilijat Luokka:Italialaiset jalkapalloilijat Luokka:Vuonna 1993 syntyneet Luokka:Elävät henkilöt
Noel Acciari

Noel Acciari (s. 1. joulukuuta 1991) on yhdysvaltalainen jääkiekkoilija, joka pelaa NHL-joukkue Pittsburgh Penguinsissa. == Pelaajaura == Ennen ammattilaiseksi siirtymistä Acciari pelasi Providence Collegessa, jossa teki kolmen yliopistokauden aikana 32 maalia, 33 syöttöpistettä ja yhteensä 65 tehopistettä sekä kärsi 72 rangaistusminuuttia 113 pelissä. Viimeisenä vuotenaan 2015 Acciari auttoi joukkuettaan voittamaan ensimmäisen mestaruutensa ja hänen parantuneen pelinsä ansiosta hänet nimettiin Hockey Eastin vuoden parhaaksi puolustavaksi hyökkääjäksi. http://www.thehockeynews.com/blog/bruins-ink-ncaa-champion-defensive-forward- of-the-year-acciari/ 8\. kesäkuuta 2015 Boston Bruins allekirjoitti Acciarin kanssa kahden vuoden mittaisen tulokassopimuksen.https://www.bostonglobe.com/sports/2015/06/08/bruins-sign- providence-college-forward-noel-acciari/zvarZXr93LiYokUBrTSzLJ/story.html Helmikuussa 2023 Blues kauppasi Acciarin ja Ryan O'Reillyn Toronto Maple Leafsiin vaihdossa ensimmäisen kierroksen varausvuoroon vuoden 2023 varaustilaisuudessa, toisen kierroksen varausvuoroon vuoden 2024 varaustilaisuidessa, kolmannen kierroksen varausvuoroon vuoden 2023 varaustilaisuudessa, Adam Gaudetteen ja Mihail Abramoviin. https://www.tsn.ca/nhl/toronto-maple-leafs-st-louis-blues-minnesota-wild- three-team-trade-1.1920875 Heinäkuussa 2023 Acciari teki vapaana agenttina Pittsburgh Penguinsin kanssa kolmivuotisen ja yhteensä kuuden miljoonan dollarin arvoisen sopimuksen. https://www.sportsnet.ca/nhl/article/penguins- sign-winger-acciari-to-three-year-6m-deal/ == Palkinnot == Palkinto Kausi Hockey Eastin vuoden paras puolustava hyökkääjä 2014–15 ==Lähteet== Luokka:Yhdysvaltalaiset jääkiekkoilijat Luokka:Pittsburgh Penguinsin pelaajat Luokka:Vuonna 1991 syntyneet Luokka:Elävät henkilöt
Ravitsemushäiriöt

Ravitsemushäiriöt ovat elimistössä esiintyviä häiriötiloja, jotka aiheutuvat ravinnon puutteellisuudesta tai virheellisyydestä. Niitä voivat aiheuttaa paitsi huono ruokavalio, myös ruoansulatuselimistön toimintahäiriö. Ravitsemushäiriöitä ovat esimerkiksi ravitsemus- ja puutostaudit sekä liikalihavuus.Otavan iso tietosanakirja, osa 7 vuodelta 1964, palsta 358 == Lähteet == Luokka:Ravitsemussairaudet
Vojtěch Mozík

Vojtěch Mozík (s. 26. joulukuuta 1992) on tšekkiläinen jääkiekkoilija. Varaamaton Mozík on pelannut aiemmin ammattilaisena kotimaassaan BK Mladá Boleslavissa ja HC Plzeňissä Tšekin Extraligassa. 15. kesäkuuta 2015 Mozik ja New Jersey Devils solmivat kaksivuotisen tulokassopimuksen. == Lähteet == Luokka:Vuonna 1992 syntyneet Luokka:Tšekkiläiset jääkiekkoilijat Luokka:Elävät henkilöt
Nordahl Grieg

Nordahl Grieg (1. marraskuuta 1902, Bergen – 2. joulukuuta 1943Otavan iso tietosanakirja, osa 3 vuodelta 1946, s. 146) oli norjalainen kirjailija ja toimittaja. Hänellä oli 1930-luvulta lähtien marxilainen maailmankatsomus, ja hän kirjoitti poliittisia näytelmiä. Saksan miehittäessä Norjaa Grieg kannusti norjalaisia tulisin taistelurunoin. Hänen teoksistaan on suomennettu Laiva kulkee eteenpäin (romaani, suom. Eino Tikkanen, Schildt 1926) ja Voimamme ja kunniamme (näytelmä).Factum, osa 2 vuodelta 2003, s. 274 Hän kuoli sotakirjeenvaihtajana maahan syöksyneessä liittoutuneiden pommikoneessa Berliinin lähelläIso tietosanakirja, osa 3, Otava 1962, palstat 146-147. Nordahl oli säveltäjä Edvard Griegin kaukainen sukulainen.Ording, Arne (1949). Våre falne 1939–1945 1 . Oslo: Grøndahl, s 716. Hänen veljensä oli kirjankustantaja Harald Grieg. == Teokset == ===Suomennettu tuotanto=== * Laiva kulkee eteenpäin, romaani, (Skibet gaar videre), suom. Schildt 1926 * Benjamin lähtee merelle, novelli, suom. Vankka Vankkoja, teoksessa Kertomuksia maailman meriltä, Tammi 1963Benjamin lähtee merelle, Kirjasampo, viitattu 17.4.2021 * Voimamme ja kunniamme, näytelmäGrieg, Nordahl, Ilona, viitattu 17.4.2021 ===Norjankieliset teokset=== * Rundt Kap det gode Håp (1922) * Skibet gaar videre (1924) * Stene i strømmen (1925) * Kinesiske dage (1927) * En ung manns Kjærlighet (1927) * Barabbas (1927) * Norge i våre hjerter (1929) * Atlanterhavet (1932) * De unge døde (1932) * Vår ære og vår makt (1935) * Men imorgen (1936) * Nederlaget (1937) * Til Ungdommen (1936) * Spansk sommer (1938) * Ung må verden ennu være (1938) * Øya i Ishavet (1942) * Friheten (1945) * Flagget (1945) * Håbet (1946). == Lähteet == == Aiheesta muualla == Luokka:Norjalaiset kirjailijat Luokka:Norjalaiset toimittajat Luokka:Norjalaiset sotakirjeenvaihtajat Luokka:Toisen maailmansodan siviiliuhrit Luokka:Vuonna 1902 syntyneet Luokka:Vuonna 1943 kuolleet
Koskenalanen

Koskenalanen on melko pieni järvi Suomusjärvellä Salossa Varsinais-Suomessa. Se kuuluu Kiskonjoki-Perniönjoki-päävesistöön. Koskenalanen kuuluu Varsinais- Suomen ELYn ympäristövastuualueeseen. == Lähteet == * Koskenalanen - Järviwiki Luokka:Suomusjärven järvet Luokka:Kurkelanjoen alue
Papuanvuorisieppo

Papuanvuorisieppo (Petroica bivittata) on pensassieppojen heimoon kuuluva varpuslintu. ==Levinneisyys== Papuanvuorisieppoa tavataan Uuden-Guinean saarella Indonesiassa ja Papua-Uudessa-Guineassa. Lajia on kuvattu harvinaiseksi ja huonosti tunnetuksi, mutta sen kanta on vakaa. Se on luokiteltu elinvoimaiseksi. ==Lähteet== Luokka:Pensassiepot
Liekkisieppo

Liekkisieppo (Petroica phoenicea) on pensassieppojen heimoon kuuluva varpuslintu. ==Levinneisyys== Liekkisieppoa tavataan Australian kaakkoisosissa. Vuoden 2012 uhanalaisuusarvioinnissa lajin populaatioksi arvioitiin noin miljoona aikuista yksilöä. Se oli kuitenkin vähentynyt nopeasti viimeisen 25 vuoden aikana. Laji on luokiteltu elinvoimaiseksi. ==Lähteet== Luokka:Pensassiepot
Holly Montag

Holly Wilson (o.s. Montag; s. 15. lokakuuta 1983) on yhdysvaltalainen televisioesiintyjä ja malli. Hän tuli tunnetuksi MTV:llä esitetystä tv- sarjasta The Hills. Holly oli alun perin vain vierailijana sarjassa ja hänet esiteltiin Heidi Montagin siskona, myöhemmin Holly kuitenkin korvasi Heidin ja tämän miehen Spencer Prattin heidän lähdettyään sarjasta. The Hillsin jälkeen hän on osallistunut myös yhdysvaltalaiseen I'm a Celebrity…Get Me out of Here! -ohjelmaan, jossa hän sijoittui kuudenneksi. Holly Montag on syntynyt Silver Springissä Marylandissa. Montagin ollessa neljävuotias heidän perheensä muutti Coloradoon. Montagin perheeseen kuuluu pikkusisko Heidi Montag, heidän vanhempansa Darlene Egelhoff ja Bill Montag, jotka ovat kuitenkin jo eronneet. Hollyllä on äitinsä puolelta velipuoli Sky Egelhoff ja isänsä puoleta velipuoli Eric O'Hara. Eric kuoli tapaturmassa vuonna 2008. Montag muutti Los Angelesiin päästäkseen näyttelemään, käsikirjoittamaan ja ohjaamaan televisio ohjelmia. Vuonna 2013 Montag meni kihloihin poikaystävänsä Richie Wilsonin kanssa. Häät pidettiin 13. syyskuuta 2014 ja samalla Montag vaihtoi virallisesti nimensä Wilsoniksi. Parin ensimmäinen lapsi syntyi vuonna 2015. == Filmografia == === Televisiosarjat === Vuosi Televisiosarja Rooli 2007-2010 The Hills Holly Montag 2009 I'm a Celebrity…Get Me out of Here! Holly Montag == Lähteet == Luokka:Yhdysvaltalaiset julkisuuden henkilöt Luokka:Vuonna 1983 syntyneet Luokka:Elävät henkilöt
Červený Kameňin yhteentörmäys

Kaksi Dubnica Airin Let L-410 -lentokonetta törmäsi toisiinsa Slovakian Červený Kameňissa 20. elokuuta 2015. Koneiden kyydissä oli yhteensä 34 laskuvarjohyppääjää, joista 31 hyppäsi turvallisesti koneista ennen maahansyöksyä. Kolme laskuvarjohyppääjää sekä molempien koneiden kaksi lentäjää menehtyivät onnettomuudessa. == Lähteet == Luokka:Lento-onnettomuudet Slovakiassa Luokka:Vuoden 2015 lento-onnettomuudet Luokka:Lentokoneiden yhteentörmäykset
Limingan kirkonkylä

pienoiskuva|Limingan kunnantalo. Limingan kirkonkylä on Limingan kunnan keskustaajama. Se sijaitsee valtatien 8 länsipuolella, noin kolme kilometriä Haaransillan kiertoliittymästä. Vuoden 2012 lopussa taajamassa oli 4 712 asukasta. Taajamassa sijaitsevat kunnan keskeisimmät palvelut. Vuonna 1826 valmistunut Limingan kirkko sijaitsee kirkonkylän luoteisosassa. Seinäjoen ja Oulun välinen Pohjanmaan rata kulkee taajaman halki. Taajamassa sijaitseva vuonna 1884 valmistunut rautatieasemarakennus on suojelukohde. VR:n henkilöjunat eivät nykyään pysähdy asemalla. Kirkonkylän eteläpuolella sijaitsee Limingan museoalue, johon kuuluvat oopperalaulaja Abraham Ojanperän muistoa kunnioittava Muistokoti Aappola, Limingan kotiseutumuseo sekä taidemaalari Vilho Lammen tuotantoa ja esineistöä esittelevä Vilho Lampi -museo. ==Lähteet== ==Aiheesta muualla== * Limingan Kirkonkylän asukasyhdistys ry. Luokka:Limingan kylät Luokka:Suomen kirkonkylät Luokka:Suomen kuntakeskukset Luokka:Pohjois-Pohjanmaan maakunnan taajamat
Sofia Molin

Sofia Molin (s. 1983) on suomalainen näyttelijä ja teatteritaiteen opettaja. Molin valmistui teatteritaiteen maisteriksi Pietarin valtiollisesta teatteritaiteen akatemiasta vuonna 2011, jossa hän suoritti elokuva- ja draamateatterinäyttelijän tutkinnon. Molin on työskennellyt näyttelijänä muun muassa Åbo Svenska Teaterissa, Turun Kaupunginteatterissa, Tehdasteatterissa ja Svenska Teaterissa sekä vapaan kentän ammattilaisryhmissä. Vuodesta 2014 alkaen Molin on kuulunut Grus Grus Teatterin taiteelliseen ydinryhmän esiintyjäensembleen. == Lähteet == == Aiheesta muualla == * Vivicas Vänner -sivuston artikkeli * Sofia Molin Näyttelijäliiton matrikkeli: * Sofia Molin Tampereen freelanceyhdistyksen matrikkeli: * Vivicas Vänner-säätiö haastattelu: * Grus Grus Teattern nettisivut: * Sofia Molin Arcadassa: Luokka:Suomalaiset teatterinäyttelijät Luokka:Suomalaiset näyttelijät Luokka:Vuonna 1983 syntyneet Luokka:Elävät henkilöt
Grus Grus Teatteri

Grus Grus Teatteri on vuonna 2007 perustettu monialainen nomaditeatteri, joka koostuu eri esitystaiteen alojen ammattilaisista. Teatteri toimii Tampereella, Helsingissä ja Turussa. Esityskielinä ovat suomi ja ruotsi.. Teatterin perustaja on ohjaaja-dramaturgi Ville Kurki. == Lähteet == == Aiheesta muualla == * Grus Grus Teatterin kotisivut * Vivicas Vänner -sivuston artikkeli Grus Grus Teatterista * Vivicas Vänner -sivuston artikkeli Luokka: Suomen teatterit Luokka:Suomenruotsalaiset teatterit
Ultraviolence

*Ultraviolence (yhtye) Johnny Violentin eli Jonathan Caseyn johtama industrial/tekno -yhtye. *Ultraviolence (albumi) Lana Del Reyn studioalbumi vuodelta 2014. *”Ultraviolence” (kappale) Lana Del Reyn single samannimiseltä albumilta.
Alyssa Miller

Alyssa Elaine Miller (s. 4. heinäkuuta 1989) on yhdysvaltalainen malli. Hän on työskennellyt lehtikuvien ja muotinäytösten parissa lukuisille johtaville yrityksille. Hänen uransa kohokohtia ovat olleet kansikuvaesiintymiset Voguessa (saksankielinen versio) ja Ellessä (italiankielinen versio), mallintyöt Guessille ja Victoria’s Secretille sekä esiintymiset Sports Illustrated Swimsuit Issue -lehdessä. == Lapsuus == Miller syntyi Los Angelesissa Kaliforniassa. Hänen sukujuuriinsa kuuluu saksalaisia, itävaltalaisia, englantilaisia, irlantilaisia, skottilaisia ja walesilaisia. Hän kasvoi Los Angelesin Palmdalessa. == Ura == Vuonna 2003 hänen isänsä lähetti Milleristä otettuja koekuvia malliyritys IMG Modelsin Los Angelesin toimistoon. Vuonna 2005 hän oli jo lupaava malli Marilyn Agency -mallitoimiston listoilla. Miller esiintyi Stella McCartneyn vuoden 2005 syyskampanjassa. Vuoteen 2006 mennessä hän oli esiintynyt kaikissa Voguen pääjulkaisuissa mukaan lukien erään Vogue Italian liitteen kannessa. Kun hän oli esiintynyt Voguen saksalaisen version lokakuun 2006 numeron kannessa ja Ellen italian version heinäkuun 2010 numeron kansikuvassa (hän pääsi myös lokakuun 2012 numeron kanteen), hänestä tuli yksi Guessin uusista kasvoista vuoden 2010 lopussa. Miller on myös työskennellyt Victoria’s Secretille. Lisäksi hän on esiintynyt seuraavien tahojen mainoksissa: Bebe, Billabong, Chopard, Diesel, Elie Tahari, Intimissimi, Juicy Couture, La Perla ja Laura Biagotti. Hän allekirjoitti työsopimuksen Elite Model Management -mallitoimiston kanssa vuonna 2011. Miller esiintyi ensimmäisen kerran Sports Illustrated Swimsuit Issue -lehdessä vuonna 2011. Miller teki cameo-roolin vuoden 2015 elokuvassa Entourage. Millerin ulkonäköä pidetään hyvin eurooppalaisena. Kun hän teki läpimurtonsa Guessin parissa, häntä verrattiin Sophia Loreniin. == Yksityiselämä == Miller alkoi seurustella näyttelijä Jake Gyllenhaalin kanssa kesäkuun puolivälissä 2013, ja heinäkuussa heidän suhteestaan tuli julkinen. == Lähteet == Luokka:Yhdysvaltalaiset mallit Luokka:Vuonna 1989 syntyneet Luokka:Elävät henkilöt
Lavijärvi

Lavijärvi on järvi Porin kaupungissa, entisen Lavian kunnan alueella. Järvi on muodoltaan pitkä ja kapea, sen pinta-ala on 77 hehtaaria, ja rantaviivaa sillä on 6,4 kilometriä. Lavijärvi kuuluu Karvianjoen vesistöalueeseen ja järven vedet laskevat Lavian keskustaajaman läpi toisella puolella olevaan Karhijärveen. Lavijärven itäosaan laskevat Suodenniemen Suodenjärven vedet Palojärven ja Miekkajärven kautta. Nämä neljä järveä muodostavat jylhän ja kapean Karhijärveen laskevan järvireitin. Lavijärveen laskee sen pohjoisrannalla pieni vesiputous, Velhonvittu. Putous ryöppyää alas Velhonvuoren kalliolta, ja sillä on putouskorkeutta viisi metriä. Putouksen vesimäärä on pieni, joten kuivimpina aikoina siinä ei ole virtaavaa vettä. Velhonvittu on perustettu yksityiseksi luonnonsuojelualueeksi ja se on tunnettu paikallinen nähtävyys. Lavijärvi on tunnettu myös suomalaisista eurokolikoista. Yhden euron kolikon kansallisella puolella on kuvattuna lavialaiset järvet Karhijärvi ja Lavijärvi, joiden yli lentää kaksi laulujoutsenta. ==Lähteet== Luokka:Lavian järvet Luokka:Lassilanjoen valuma- alue
Ljubov Gurina

Ljubov Mihailovna Gurina (, s. 6. elokuuta 1957 Matuškino, Kirovin alue) on venäläinen keskimatkojen juoksija, joka uransa aikana edusti myös Neuvostoliittoa ja Itsenäisten valtioiden yhteisöä. Gurina saavutti Helsingin MM-kilpailuissa 1983 hopeaa 800 metrin juoksussa ajalla 1.56,11. Hän sai samalla matkalla pronssia Stuttgartin EM-kilpailuissa 1986 ajalla 1.57,73 ja Rooman MM-kilpailuissa 1987 ajalla 1.55,56. Soulin olympialaisissa 1988 hän karsiutui 1 500 metrin alkuerissä. Gurina voitti sisäratojen Euroopan- mestaruuden 800 metrillä Glasgow'ssa 1990 ajalla 2.01,63. Splitin EM- kilpailuissa hän oli samalla matkalla seitsemäs. Hän sijoittui Sevillan sisäratojen MM-kilpailuissa 1991 800 metrillä neljänneksi ja Barcelonan olympialaisissa 1992 kahdeksanneksi. Gurina saavutti Stuttgartin MM- kilpailuissa 1993 hopeaa 800 metrillä ajalla 1.57,10. Hän voitti samalla matkalla Euroopan-mestaruuden Helsingissä 1994 ajalla 1.58,55. Hän oli Göteborgin MM-kilpailuissa 1995 800 metrillä seitsemäs. == Henkilökohtaiset ennätykset== === Ulkoradat === Matka Aika Paikka Päivä 800 m 1.55,56 Rooma 31. elokuuta 1987 1 000 m 2.32,97 Villeneuve-d'Ascq 2. heinäkuuta 1993 1 500 m 4.02,47 Monaco 2. elokuuta 1994 === Sisäradat === Matka Aika Paikka Päivä 800 m 1.59,21 Moskova 14. helmikuuta 1990 == Lähteet == Luokka:Neuvostoliittolaiset keskimatkojen juoksijat Luokka:Venäläiset keskimatkojen juoksijat Luokka:Vuonna 1957 syntyneet Luokka:Elävät henkilöt
William Van Dijck

William Van Dijck (s. 24. tammikuuta 1961 Leuven, Flanderin Brabant) on belgialainen yleisurheilija, 3 000 metrin estejuoksun MM-mitalisti. Van Dijck karsiutui estejuoksun välierissä Helsingin MM-kilpailuissa 1983 ja Los Angelesin olympialaisissa 1984. Stuttgartin EM-kilpailuissa 1986 hän sijoittui samassa lajissa viidenneksi. Van Dijck saavutti 3 000 metrin estejuoksussa MM- pronssia Roomassa 1987 ajalla 8.12,18. Hän oli samassa lajissa viides Soulin olympialaisissa 1988 ja Splitin EM-kilpailuissa 1990. Hän oli estejuoksussa yhdeksäs Tokion MM-kilpailuissa 1991 ja Barcelonan olympialaisissa 1992. Helsingin Euroopan-mestaruuskilpailuissa 1994 Van Dijck saavutti pronssia ajalla 8.24,86.. == Henkilökohtaiset ennätykset == === Ulkoradat === Matka Aika Paikka Päivä 5 000 m 13.23,40 Oslo 27. toukokuuta 1985 3 000 m estejuoksu 8.10,01 Bryssel 5. syyskuuta 1986 == Lähteet == Luokka:Belgialaiset estejuoksijat Luokka:Vuonna 1961 syntyneet Luokka:Elävät henkilöt
Dimbula

Dimbula on yksi seitsemästä Sri Lankan teealueesta. Se sijaitsee Sri Lankan Keskisen provinssin eteläosassa, Nuwara Eliyan piirikunnassa. Seudulla tuotetaan erityisesti mustaa teetä. Alueen teeviljelmät sijaitsevat yli 1 250 metrin korkeudella merenpinnasta. Teentuotantoalue rajoittuu etelässä ja kaakossa Horton Plainsin ylänköalueeseen, jolla seudulla sijaitsee Horton Plainsin kansallispuisto. Teealueen pohjoispuolella on Nuwara Eliyan ylänkö. Teealuen reunimmaiset osa-alueet ovat: Bogawanthalawa, Dickoya, Kotagala, Maskeliya, Nanu-Oya ja Talawakelle. Teealueen itäpuolella ovat Nuwara Eliyan ja Uda Pussellawan teealueet. Seudun ilmasto on märkä ja kostea suuren osan vuodesta. Lännenpuoleiset teetilat saavat lounaismonsuunin sateita touko–syyskuun aikana. Arvostetuin satokausi ajoittuu tammi–maaliskuuhun tai huhtikuun alkupuolelle, jolloin viileämmät, kuivat tuulet puhaltavat seudulle. ==Katso myös== *Nuwara Eliya *Uda Pussellawa ==Lähteet== Luokka:Sri Lankan maantiede Luokka:Tee
West Coast (kappale)

West Coast on yhdysvaltalaisen laulaja-lauluntekijä Lana Del Reyn kappale artistin kolmannelta studioalbumilta Ultraviolence (2014). Del Reyn ja Rick Nowelsin yhdessä säveltämä kappale on melankolinen rakkauslaulu, joka kertoo rakastuneesta, kunnianhimoisesta naisesta, ja se toimii samalla omisteena Yhdysvaltain länsirannikolle. Balladi on tyylilajiltaan psykedeelistä rockia, soft rockia ja surf rockia. ”West Coast” omaa yhtenäisemmän soundin ja voimakkaan rytminvaihdoksen sen säkeistöjen ja kertosäkeen välillä. Kappaleen lauluosuudet ovat sensuaalisemmat ja uhkaavamman sävyiset kuin laulajan aiemmissa kappaleissa, ja ne lauletaan usein hieman kuiskaten. Kappale julkaistiin albumin ensimmäisenä singlenä Interscope ja Polydor Recordsin kautta 14. huhtikuuta 2014. ”West Coast” sai hyvän vastaanoton musiikkikriitikoilta, jotka kehuivat sen hypnoottista tunnelmaa ja Del Reyn epätunnusomaista laulutapaa. Monet musiikkilehdet, kuten NME ja Spin listasivat sen yhdeksi vuoden 2014 parhaista kappaleista. Kaupallisesti se pärjäsi kohtalaisesti saavuttaen singelistojen top-20:n muun muassa Espanjassa, Alankomaissa ja Italiassa kohoten ensimmäiselle sijalle Venäjällä. Yhdysvalloissa se debytoi Billboard 200 -listan sijalla 17, mikä tekee siitä Del Reyn parhaiten sijoittuneen debyytin singlelistalla. Kappaleesta julkaistiin mustavalkoinen musiikkivideo 7. toukokuuta 2014. Musiikkivideon ohjasi Vincent Haycock ja se kuvattiin Los Angelesissa, Kaliforniassa. Musiikkivideolla Del Rey esittää kappaleen ristiriitaista naista. Laulaja nähdään kävelemässä rannalle Bradley Soileaun esittämän miehen kanssa ja hidastetussa autossa vanhemman miehen kanssa, jota esittää Mark Mahoney. Videon loppu sisältää värillisen kohtauksen, jossa Del Rey nähdään punaisessa mekossa liekkien ympäröimänä. ==Lähteet== ==Aiheesta muualla== *Musiikkivideo YouTubessa Luokka:Vuoden 2014 kappaleet Luokka:Yhdysvaltalaiset rockkappaleet Luokka:Lana Del Reyn kappaleet
Uda Pussellawa

Uda Pussellawa on yksi seitsemästä Sri Lankan teealueesta. Se on varsin pieni teetuotantoalue, joka sijaitsee Kandyn piirikunnan ja Uvan provinssin Badullan piirikunnan välissä sekä Nuwara Eliyan itäpuolella Keskisen provinssin Nuwara Eliyan piirikunnan itäosassa. Seudulla tuotetaan erityisesti mustaa teetä. Alueen teeviljelmät sijaitsevat 950–1 600 metriä merenpinnasta, ylänköalueen itärinteellä. Huippusatokausi ajoittuu kesä–syyskuulle. Toinen arvostettu kausi on tammi–maaliskuussa. ==Katso myös== *Ylängön teealueet (1200 m-): Dimbula, Nuwara Eliya ja Uva *Lounaiset alavat teealueet (0-600 m): Ruhuna ja Sabaragamuwa ==Lähteet== Luokka:Sri Lankan maantiede Luokka:Tee
Janis

Janis on kanadalainen dokumenttielokuva vuodelta 1974. Sen aiheena on rocklaulaja Janis Joplin. Elokuvan on ohjannut Howard Alk avustajanaan Joplinin manageri Albert Grossman. Elokuva on ollut saatavissa dvd:nä Ranskassa, Belgiassa ja Alankomaissa. Vuodesta 2011 se on ollut verkossa Hulun videokirjastossa, joka näkyy toistaiseksi vain YhdysvalloissaHulu.com . Elokuvan ääniraita sisältyy osittain albumille Janis (1975). Elokuva koostuu yksinomaan arkistomateriaalista, joka käsittää harjoituksia, 25. kesäkuuta 1970 nauhoitetun esiintymisen The Dick Cavett Show’ssa, Woodstockissa 1969 tehdyn esiintymisnauhoituksen (jossa hän tanssii tauon aikana yhtyeensä saksofonistin kanssa) ja toisen televisiopätkän, joka on nauhoitettu mustavalkoisena huhtikuussa 1967 ennen Joplinin nousua maineeseen. Pitkiä jaksoja dokumentista on omistettu Joplinin vuonna 1969 tekemälle Euroopan- kiertueelle. Mukana on Joplinin haastattelu Tukholmassa, frankfurtilaisen naisihailijan reaktio tämän nähdessä Joplinin bussin ikkunasta ennen konsertin alkua. Amerikkalainen ihailija, joka kertoo kameralle olevansa Saksaan sijoitetun amerikkalaisen upseerin vaimo, näkyy myöhemmin tanssimassa lavalla saksalaisten nuorten ja Joplinin kanssa. Joplinin sisar Laura Joplin, joka näytteli samannimiseen kirjaansa perustuvassa off-Broadway-näytelmässä Love, Janis, näkyy puhumassa sisarensa kanssa arkistofilmissä, joka on kuvattu vuoden 1960 luokan kymmenvuotisluokkakokouksessa Thomas Jefferson High Schoolissa Port Arthurissa. == Lähteet == Luokka:Kanadalaiset dokumenttielokuvat Luokka:Vuoden 1974 kanadalaiset elokuvat
Vigabatriini

Vigabatriini (C6H11NO2) on tyydyttymättömiin aminohappoihin kuuluva orgaaninen yhdiste. Yhdistettä käytetään lääketieteessä muun muassa eräiden epilepsian muotojen hoidossa. == Ominaisuudet ja käyttökohteet == Vigabatriini on huoneenlämpötilassa vaalean kellertävää kiteistä ainetta. Yhdiste liukenee erittäin hyvin veteen ja selvästi huonommin orgaanisiin liuottimiin kuten etanoliin (7,5 g/l) ja kloroformiin (0,1 g/l). Vigabatriini on optiivisesti aktiivinen yhdiste ja biologista aktiivisuutta on ainoastaan S(+)-enantiomeerilla. Rakenteeltaan vigabatriini muistuttaa gamma- aminovoihappoa. Yhdisteen vaikutusmekanismi perustuu siihen, että se inhiboi gamma-aminovoihappoa hajottavan entsyymin GABA-transaminaasin toimintaa. Vigabatriini muodostaa GABA-transaminaasin koentsyymin pyridoksaalifosfaatin kanssa imiinin eli Schiffin emäksen, joka reagoi GABA-transaminaasin aktiivisen kohdan lysiiniaminohapon kanssa muodostaen adduktin ja inaktivoi entsyymin. Tällöin gamma-aminovoihapon pitoisuudet aivoissa kasvavat. Vigabatriini estää erityisesti niin kutsuttuja partiaalisia epilepsia kohtauksia ja on usein käytetty lääkeaine Westin syndrooman eli tuberoosiskleroosista johtuvan infantiilispasmioireyhtymän hoidossa. Vigabatriini läpäisee veri-aivoesteen. Vigabatriinia voidaan käyttää myös kroonisen väsymysoireyhtymän, neuropaattisen kivun ja ahdistuneisuuden hoidossa ja sitä on tutkittu myös kokaiini- ja amfetamiiniriippuvuuden vieroituksessa. == Haittavaikutukset == Tyypillisimpiä vigabatriinin haittavaikutuksia ovat väsymys, päänsärky, painon lisääntyminen, mielialanvaihtelut ja masentuneisuus. Vakavampia haittavaikutuksia ovat vigabatriinin verkkokalvotoksisuudesta aiheutuva näkökentän vaurioituminen, joka voi olla pysyvä, ja yhdisteen indusoima psykoosi. Epilepsiapotilaille voi myös kehittyä toleranssi vigabatriinin vaikutuksia kohtaan. == Valmistus == Vigabatriinin synteesin ensimmäisessä vaiheessa 1,4-dikloori-2-buteeni reagoi dietyylimalonaatin kanssa natriumetoksidin katalysoimana muodostaen 1,1-bis(etoksikarbonyyli)-2-vinyylisyklopropaania. Tämä välituote reagoi dimetyyliformamidiliuoksessa ammoniakin kanssa rengasrakenteiseksi 3-karboksamido-5-vinyyli-2-pyrrolidoniksi, joka hydrolysoidaan vigabatriiniksi kuumentamalla suolahapon kanssa etikkahappoliuoksessa. == Lähteet == == Aiheesta muualla == *Human Metabolome Database (HMDB): Vigabatrin *Toxin and Toxin Target Database (T3DB): Vigabatrin *Kyoto Encyclopedia of Genes and Genomes (KEGG): Vigabatrin *Vigabatriinin käyttöturvallisuustiedote, Sigma Aldrich (Merck), viitattu 20.6.2018 Luokka:Aminohapot Luokka:Antikonvulsantit
Tuurujärvi

Tuurujärvi on Satakunnassa‎ Ulvilan Kullaalla sijaitseva Joutsijärven huomattavan kokoinen lahtimainen järvenosa. == Maantietoa == Tuurujärven pituus on 2,2 kilometriä, leveys 1,5 kilometriä ja sen pinta-ala on 139 hehtaaria eli 1,4 neliökilometriä (km²). Se muodostaa 17 % Joutsijärvestä, jonka kokonaispinta-ala on 840 hehtaaria. Joutsijärvi on luodattu ja siitä on julkaistu syvyyskartat. Sen mukaan Tuurujärvi on suhteellisen tasapohjoinen lukuun ottamatta kivikkoisen seudun vuoksi järvessä sijaitsevaa runsasta kivikkoa. Lahden keskellä on laaja yli 3-metrinen alue, jossa on syvimmillään 3,5 metriä vettä. Tuurujärven keskisyvyydeksi ilmoitetaan 2,3 metriä. == Säännöstely ja vedenotto == Tuurujärven ja Joutsijärven veden pintaa säännöstellään Tammen padolla, joka sijaitsee Joutsijärvestä alkunsa saavan Joutsijoen suulla. Järven keskimääräinen vedenpinnan korkeus on noin 44,5 metriä mpy. Säännöstelyssä pyritään pitämään vedenpinnan korkeus välillä 44,02–44,77 metriä mpy. Joutsijoki on Tuurujärven luonnonmukainen laskujoki, jolloin Tuurujärven vesi virtaa ensin salmien kautta Joutsijärveen. Vedenottamon toiminnan vuoksi virtaus on välillä käänteinen ja Tuurujärven vesi korvautuu Joutsijärvestä virtaavalla ravinteikkaammalla ja humuspitoisemmalla vedellä. Joutsijärven veden laadulla on näin suuri merkitys Tuurujärven veteen. Tuurujärvi on Porin kaupungin pääasiallinen raakaveden lähde. Tuurujärven eteläosassa sijaitsee vedenottamo, mistä puhdistettava järvivesi ohjataan 9 kilometrin pituista raakavesijohtoa pitkin Harjakankaan tekopohjavesilaitokselle. Vettä otetaan Tuurujärvestä noin 270 litraa sekunnissa. Tekopohjavesilaitoksen vieressä sijaitsee matalampi Tyvijärvi, jonka vesi on huomattavasti Tuurujärven vettä humuspitoisempaa, minkä takia Tuurujärven vesi on helpommin puhdistettavissa ja Tyvijärven vesi on vain tilapäinen raakavesilisä tekopohjavesilaitoksen vesilähteenä. == Vesistösuhteet == Joutsijärvi ja Tuurujärvi sijaitsevat Kokemäenjoen vesistössä (vesistöaluetunnus 35) Kokemäenjoen alueen (35.1) Harjunpäänjoen valuma-alueella (35.14), jonka Joutsijärven alueeseen (35.143) se kuuluu. Niiden valuma-alueen pinta-ala on 117 km², josta Tuurujärven osuus on 4,6 km². Joutsijärven laskujoen nimi muuttuu matkalla Joutsijoesta useasti muun nimiseksi ja se laskee Harjunpäänjokena Kokemäenjokeen. Tuurujärvellä on toinen lasku-uoma länteen Palusjärveen ja se muodostaa näin bifurkaation. ==Lähteet== Luokka:Kullaan järvet Luokka:Harjunpäänjoen valuma-alue Luokka:Bifurkaatiojärvet
Kuten haluatte (vuoden 2006 elokuva)

Kuten haluatte on vuonna 2006 ensi-iltansa saanut elokuva, jonka on ohjannut Kenneth Branagh. Elokuva perustuu William Shakespearen näytelmään Miten haluatte, mutta tarina on siirretty keskiaikaisesta Ranskasta 1800-luvun Japaniin. == Näyttelijät == == Vastaanotto == Kuten haluatte sai vaihtelevan vastaanoton. Rotten Tomatoes -verkkosivuston mukaan elokuva on saanut myönteisen vastaanoton 36 prosentissa sivuston huomioimista 14 arviosta. Metacritic-verkkosivustolla elokuvalla on arvosana 75, joka perustuu 15 arvioon. == Lähteet == == Aiheesta muualla == * Luokka:Näytelmiin perustuvat elokuvat Luokka:Kenneth Branaghin ohjaamat elokuvat Luokka:Brittiläiset komediaelokuvat Luokka:Yhdysvaltalaiset komediaelokuvat Luokka:Vuoden 2006 brittiläiset elokuvat Luokka:Vuoden 2006 yhdysvaltalaiset elokuvat
Wei Yi

Wei Yi (; s. 2. kesäkuuta 1999) on kiinalainen shakin suurmestari ja yksi lajin 2010-luvun nuoria lupauksia. Maaliskuussa 2013 Weistä tuli 13-vuotiaana sen hetken nuorin suurmestari ja kaikkien aikojen neljänneksi nuorin pelaaja, joka arvonimen oli saanut. Saman vuoden syksyllä Wei löi Wesley Son aiemman ennätyksen nuorimpana 2600 Elo-pisteen rajan rikkojana.Wei Yi – youngest 2600+ GM everChess Base 31.10.2013 16-vuotias Wei oli elokuussa 2015 alle 20-vuotiaitten nuorten listaykkösenä ja aikuisten maailmanlistan sijalla 27. ==Lähteet== ==Aiheesta muualla== * * Luokka:Kiinalaiset shakinpelaajat Luokka:Shakin suurmestarit Luokka:Vuonna 1999 syntyneet Luokka:Elävät henkilöt
Tyvijärvi

Tyvijärvi on: * Tyvijärvi, järvi Noormarkussa Porissa * Tyvijärvi, järvi Kalvolassa Hämeenlinnassa Luokka:Järvien täsmennyssivut
Sergi Juste

Sergi Juste Marin (s. 1992) on espanjalainen jalkapalloilija, joka edustaa Espanjan kolmanneksi korkeimmalla sarjatasolla pelaavaa FC Barcelona B:tä. Juste on pelipaikaltaan puolustaja ja hänen pelinumeronsa on 21. Luokka:Espanjalaiset jalkapalloilijat Luokka:Vuonna 1992 syntyneet Luokka:Elävät henkilöt
Paikallislehti Sisä-Savo

Paikallislehti Sisä-Savo on kaksi kertaa viikossa ilmestyvä puolueeton sanomalehti. Lehden levikkialueeseen kuuluvat Rautalampi, Suonenjoki, Tervo, Vesanto ja Karttula. Vuonna 1965 perustettu lehti on aikaisemmin tunnettu myös nimillä Sisä-Savon lehti ja Sisä-Savon Sanomat. Vuonna 2017 lehti ilmestyi tiistaisin ja torstaisin.http://verkkopalvelut.media.fi/eneo/eneo.dll Lehti on Sanomalehtien liiton jäsen, ja sen päätoimittajana toimii Anu Laitinen. Paikallislehti Sisä-Savo on osa Keskisuomalainen Oyj -konsernia. == Lähteet == == Aiheesta muualla == *Paikallislehti Sisä-Savo Luokka:Rautalampi Luokka:Suonenjoki Luokka:Tervo Luokka:Vesanto Luokka:Suomalaiset paikallislehdet
Muktar Edris

Muktar Edris Awel (s. 14. tammikuuta 1994 Adio) on etiopialainen kestävyys- ja maastojuoksija. Hän kilpailee pääosin 5 000 ja 10 000 metrin juoksussa. Edris on 175 senttimetriä pitkä ja painaa 59 kilogrammaa.https://www.demadonna.com/athletes/athletes-profiles/9-dap- athletes/213-muktar-edris-awel.html == Ura == Edris oli mukana vuoden 2013 MM-kilpailuissa Moskovassa, jossa hän oli 5 000 metrillä finaalin seitsemäs. Pekingin MM-kilpailuissa 2015 hän sijoittui 10 000 metrillä kymmenenneksi. Rio de Janeiron olympialaisissa 2016 hänet hylättiin 5 000 metrin loppukilpailussa. Hän voitti 5 000 metrin maailmanmestaruuden Lontoossa 2017 ajalla 13.32,79 ja Dohassa 2019 ajalla 12.58,85. Eugenen MM-kilpailuissa 2022 hän oli 5 000 metrillä kolmastoista. Maastojuoksun MM-kilpailuista Edrisillä on aikuisten tasolta joukkuekulta vuosilta 2015 ja 2017 sekä henkilökohtainen pronssi vuodelta 2015. Vuonna 2017 hän oli henkilökohtaisessa kilpailussa kuudes. Nuorten tasolta hänellä on joukkuehopea vuodelta 2011 sekä henkilökohtainen pronssi ja joukkuekulta vuodelta 2013. Vuoden 2012 yleisurheilun alle 20-vuotiaiden MM-kilpailuista Barcelonasta Edris saavutti kultaa 5 000 metriltä. Hänellä on myös viisi Timanttiliigan osakilpailuvoittoa. == Henkilökohtaiset ennätykset == === Ulkoradat === Laji Tulos Paikka Päivä 5 000 metrin juoksu 12.54,83 Tukholma 21. elokuuta 2014 10 000 metrin juoksu 27.17,18 Hengelo 17. kesäkuuta 2015 == Lähteet == Luokka:Etiopialaiset kestävyysjuoksijat Luokka:Etiopialaiset maastojuoksijat Luokka:Vuonna 1994 syntyneet Luokka:Elävät henkilöt
Virginia Nyambura

Virginia Nyambura Nganga (s. 20. heinäkuuta 1993) on kenialainen juoksija, joka kilpailee pääosin 3 000 metrin estejuoksussa. Vuoden 2010 nuorten kesäolympialaisista Singaporesta Nyambura saavutti kultaa 2 000 metrin estejuoksusta. Toukokuussa 2015 hän oli saavuttamassa hopeamitalia pitkän matkan sekaviestistä IAAF World Relays -kilpailuista Bahamalta. Nyambura on voittanut urallaan kolme Timanttiliigan osakilpailua, kaikki kaudelta 2015.http://www.all-athletics.com/node/421173 Pekingin MM-kilpailuissa 2015 hän sijoittui estejuokussa seitsemänneksi. == Ennätykset == * 3 000 metrin estejuoksu: 9.13,85 (Monaco 2015) == Lähteet == Luokka:Vuonna 1993 syntyneet Luokka:Elävät henkilöt Luokka:Kenialaiset estejuoksijat
Mansur Isajev

Mansur Mustafajevitš Isajev (, s. 23. syyskuuta 1986 Kiziljurt, Dagestan) on venäläinen judon olympiavoittaja. 172 senttimetriä pitkä ja 73 kilogrammaa painava pietarilaista Javara Nevaa edustava Isajev kilpailee alle 73-kiloisten sarjassa.http://www.sports-reference.com/olympics/athletes/is/mansur- isayev-1.html Isajev saavutti olympiakultaa vuoden 2012 kesäolympialaisista Lontoosta. Hän voitti finaalissa Japanin Riki Nakayan. MM-kilpailuista Isajevilla on pronssia vuoden 2009 kilpailuista Rotterdamista. Isajevin valmentajana toimii Alexander Miller.http://eurojudo2012.ru/en/node/664 == Lähteet == Luokka:Venäläiset judokat Luokka:Venäläiset olympiavoittajat Luokka:Vuonna 1986 syntyneet Luokka:Elävät henkilöt
Epookki (geologia)

Epookki on geologisessa ajanlaskussa kautta lyhyempi, mutta vaihetta pitempi ajanjakso. Jokainen kausi jaetaan useampaan epookkiin, ja epookit puolestaan jaetaan vaiheisiin. Yleensä epookkien nimet ovat muotoa varhais-, keski- ja myöhäis- ja kauden nimi, johon epookki kuuluu, esimerkiksi keskitriaskausi. Joidenkin kausien epookeilla on kuitenkin omaperäisemmät nimet, esimerkiksi permikauden epookit (Cisural, Guadalupe ja Loping) sekä Kenotsooisen maailmankauden kausien epookit. Lisäksi liitukaudella on vain kaksi epookkia varhaisliitukausi ja myöhäisliitukausi. ==Lähteet== Luokka:Geologiset ajanjaksot
Luettelo Karjalan tasavallan entisistä kylistä

Tämä artikkeli on luettelo Karjalan tasavallan entisistä kylistä. Kylät on esitetty luettelossa Karjalan tasavallan piirijaon mukaan. Luettelossa voi olla mukana myös tyypiltään muita entisiä asuttuja paikkoja kuin kyliä. Luetteloon ei oteta mukaan sellaisia asuttuja paikkoja, joiden asukasluku on 0, mutta jotka kuitenkin ovat edelleen mukana asutusluetteloissa. Maantieteellisesti luettelo on rajattu niin, että se ei sisällä Karjalan tasavaltaan aiemmin kuuluneiden, mutta Murmanskin alueeseen liitetyn Kantalahden piirin ja Leningradin alueeseen liitettyjen piirien entisiä kyliä. Suomen Neuvostoliitolle luovuttamilla alueilla sijainneet kylät on lueteltu silloisen kuntajaon mukaan artikkelissa Luettelo Suomen kylistä vuosina 1919–1931. ==Aunuksen kansallinen piiri== Aunuksen kansallisen piirin entisiä kyliä: * Saarimäki (Kotkatjärvi) * Ulvana ==Belomorskin piiri== Belomorskin piirin entisiä kyliä: * Koivuniemi (Tunkua) * Ofonanniemi * Piepjärvi * Voijärvi ==Kalevalan kansallinen piiri== Kalevalan kansallisen piirin entisiä kyliä: * Haikola (Vienan Karjala) * Jyvälahti * Suopassalmi ==Karhumäen piiri== Karhumäen piirin entisiä kyliä: * Karasjärvi * Kirvesvaara * Laazari * Leksa * Pegrema ==Kemin piiri== Kemin piirin entisiä kyliä: * Kesäjoki (Kuusema) * Kurki (Paanajärvi) * Usmana * Vuokšjärvi ==Kontupohjan piiri== Kontupohjan piirin entisiä kyliä: * Kaimaoja * Riihenselkä ==Kostamuksen kaupunkipiiri== Kostamuksen kaupunkipiirin entisiä kyliä: * Akonlahti * Kontokki ==Lahdenpohjan piiri== Lahdenpohjan piiri sijaitsee kokonaan Suomen Neuvostoliitolle luovuttamalla alueella. ==Louhen piiri== Louhen piirin entisiä kyliä: * Heinäjärvi * Jelettijärvi * Kieretti * Kuntikylä * Kuorilahti * Lohilahti * Oulanka * Pilsjärvi * Ruva * Sohjanansuu * Soukelo * Vaarakylä * Vitsataipale Suomen Neuvostoliitolle luovuttaman Sallan–Kuusamon alueen eteläosa sijaitsee Louhen piirin länsiosassa. ==Mujejärven piiri== Mujejärven piirin entisiä kyliä: * Korpilahti (Rukajärvi) * Lupasalmi * Luvajärvi * Miinoa * Ontrosenvaara * Uskali ==Petroskoin kaupunkipiiri== Petroskoin kaupunkipiirin entisiä kyliä: ==Pitkärannan piiri== Pitkärannan piiri sijaitsee Suomen Neuvostoliitolle luovuttamalla alueella lukuun ottamatta osia Salmin kunnasta piirin itäosassa. ==Prääsän kansallinen piiri== Prääsän kansallisen piirin entisiä kyliä: ==Puudožin piiri== Puudožin piirin entisiä kyliä: ==Segežan piiri== Segežan piirin entisiä kyliä: * Petrovski Jam ==Sortavalan piiri== Sortavalan piiri sijaitsee kokonaan Suomen Neuvostoliitolle luovuttamalla alueella. ==Suojärven piiri== Suojärven piirin entisiä kyliä: * Jänkäjärvi * Klyyssinvaara * Kuutamalahti * Roikonniemi Suojärven piiri sijaitsee pääosin Suomen Neuvostoliitolle luovuttamalla alueella. ==Äänisenrannan piiri== Äänisenrannan piirin entisiä kyliä: ==Katso myös== * Karjalan tasavallan hallinnollinen jako * Luettelo Karjalan tasavallan asutuista paikoista * Karjalan tasavallan entiset kylät